32. ΑΠΟΦΑΣΗ ΥΠΟΥΡΓΟΥ ΠΡΟΕΔΡΙΑΣ ΚΥΒΕΡΝΗΣΕΩΣ Αριθ. 505680/11-26 Φεβρ. 1981 (ΦΕΚ  Β΄ 119) Περί απαγορεύσεως καπνίσματος στα Δ.Χ. ειδικά τουριστικά λεωφορεία. Έχοντας υπόψη τις διατάξεις: 1.Το Νόμ. 1624/51 «περί κυρώσεως, τροποποιήσεως και συμπληρώσεως του Α.Ν. 1565/50 «περί συστάσεως του Ελληνικού Οργανισμού Τουρισμού». 2.Τον Νόμ. 393/76 «περί ιδρύσεως και λειτουργίας Τουριστικών Γραφείων». 3.Τον Νόμ. 711/77 «περί ειδικών τουριστικών λεωφορείων» (άρθρ. 15). 4.Το γεγονός ότι, από έρευνα που έγινε διεθνώς, προέκυψε ότι στις περισσότερες χώρες απαγορεύεται το κάπνισμα. 5.Την ανάγκην συμπληρώσεως της 543606/ειδ. 331/5.12.80 αποφάσεώς μας, αποφασίζουμε: 1.Συμπληρώνουμε την 543606/ειδ.331/5.12.80 απόφασή μας με την παρ. 8 ως κάτωθι: Απαγορεύεται το κάπνισμα στα Δ.Χ. ειδικά τουριστικά λεωφορεία τα οποία εκτελούν οργανωμένες εκδρομές εντός και εκτός της Ελλάδος, ως κάτωθι: α)Για τα 20 θέσεων και άνω στις πρώτες 5 σειρές καθισμάτων. β)Για τα 20 θέσεων και κάτω στις πρώτες 2 σειρές καθισμάτων. 2.Κατά τα λοιπά ισχύει η 543606/ειδ.331/5.12.80 απόφασή μας. 21.Ζ.δ.32 Τουριστικά λεωφορεία 